TURISTA INVÁZIÓ

„Az utóbbi években elözönlötték a tó környékét a kívánság-turisták, szinte egymás sarkát tapossák. Amióta írt rólunk egy híres blogger, túlzottan népszerűvé váltunk, és soha nincs nyugtunk.”

Barcelonát, Dubrovnikot, Mallorcát és Velencét évente több millió turista keresi fel, és ez egyre nagyobb problémát okoz az ott élőknek.

Érveljetek! Milyen előnye és hátránya származik egy városnak/országnak abból, hogy nagyon sok turista keresi fel? Gondoljátok át a gazdasági, környezeti, kulturális hatásokat!

A vírushelyzet miatt a legtöbb országban szinte megszűnt a külföldi turizmus. Gondoljátok át, milyen következményei vannak ennek! Milyen foglalkozású embereket érint leginkább ez a helyzet?

A turizmus sok szempontból környezetpusztító hatású. Gyűjtsétek össze, miért! Hogyan lehet enyhíteni a környezeti ártalmakat? (Pl. repülő helyett vonattal utazva)

Gyűjtsétek össze, ki hova utazna szívesen, és miért! Egy világtérképen jelöljétek be a célpontokat! Van, aki nagyon különleges helyre menne? Van olyan célpont, ami többeket vonz?